**Fotomax Kameraklubb**

**Styrets årsberetning 2019**

Fotomax Kameraklubb er en aktiv fotoklubb i Kristiansand. Medlemsmøtene avholdes i kjelleren i Rådhuskvartalet siste torsdag i måneden kl. 18.30. I tillegg har vi fototurer i omegn og utstillinger fra tid til annen.

Inneværende år har klubben 38 betalende medlemmer, opp 4 fra i fjor.

Styret har inneværende år bestått av:

Leder: Vidar Sørensen

Nestleder/ sekretær: Torfinn Utsogn

Kasserer: Bernt Blindheim (Kasserer)

Styremedlem: Odd Arne Hildebrandt (Konkurranse- og nettansvarlig)

Styremedlem: Jørn Slotsvik

Det er avholdt 9 medlemsmøter i 2019, 5 møter i vårsesjonen og 4 møter i høstsesjonen (inkludert kombinert medlemsmøte/ årsmøte). Oppmøtet på klubbkveldene har variert mellom 12 til 20 medlemmer.

Programmet har vært variert med både eksterne foredragsholdere samt bidrag fra medlemmene. Hvert møte har minst inneholdt et hoved emne og kveldskonkurranse.

|  |  |
| --- | --- |
| Januar | Hovedtema: **Bildekritikk, hva ser vi etter?**  Det ble vist bilder fra årets bilde, juryert av Mandal Fotoklubb  Kveldskonkurranse: Julestemning |
| Februar | Hovedtema: **Olav Breen, «**Norge rundt med en reisebokforfatter»  Kveldskonkurranse: Snø, eller mangel på snø |
| Mars | Hovedtema: **Arnfinn Håverstad** «Det gamle verftet i Ny-Hellesund»  Kveldskonkurranse: På reise |
| April | Hovedtema: **Lars Erik Nes,** «Nattfotografering og bildebehandling av nattfoto»  Kveldskonkurranse: Litt blått |
| Mai | Hovedtema: **Jon Anders Skau**, «Når organisasjoner blir nyhetsformidlere»  Kveldskonkurranse: Ved sjøen |
| August | Hovedtema: «**Fotografèr familien din» – en foto-workshop**  Kveldskonkurranse: Linjer |
| September | Hovedtema: **Bjørn** **Ole Nyborg,** «Bilkirkegården i Töcksfors»  Kveldskonkurranse: Regn |
| Oktober | Hovedtema: **Kai Nessler,** «Formidle det å se»  Kveldskonkurranse: Høst |
| November | **Årsmøte**  Resultater høstkonkurranse, bedømt av Arendal Fotoklubb  Kunngjøring av Årets Fotograf  Sosialt samvær på Peppes Pizza |

Klubben har avholdt tre fotokonkurranser.

* Årets bilde, juryert av Mandal Fotoklubb ble «Leopard» av Stig Repstad
* Vårkonkurranse med tema - Fritt motiv. Vinner Petter Sandell med bildet «Oktober»
* Høstkonkurranse med tema - Lang lukkertid. Vinner: Harald Odd Steen med bildet «Tre»

Fotomax har gjennomført en fototur i år:

24. april: Besøk ved Nomeland Kraftstasjon, 8 medlemmer deltok

Flere av klubbens medlemmer har sendt inn bilder til NM i foto 2019.

Lars Erik Nes har fått flere bilder antatt både vår og høst.

Fotomax har juryert Mandal Fotoklubbs konkurranse: «Sort/ hvitt»

Årets fotograf i Fotomax Kameraklubb ble Vidar Sørensen.

Fotomax har hatt bilder utstilt på Sørlandets Sykehus hele året.

Fotomax organiserte besøk av naturfotograf og Olympus ambassadør Kai Jensen til Sørlandet. Besøket fant sted på Japan Photo.

Vidar Sørensen

Styreleder